རྗེ་བཙུན་བླ་མ་གྲུབ་པའི་དབང་ཕྱུག་བློ་བཟང་རྣམ་རྒྱལ་
དཔལ་བཟང་པོའི་རྣམ་པར་ཐར་པ་ཐུབ་བསྟན་
མཛེས་རྒྱན་རིན་པོ་ཆེའི་ཕྲེང་བ་
ཞེས་བྱ་བ་བཞུགས་སོ། །
༄༅༅། །ན་མོ་གུ་རུ་མཉྫུ་གྷོ་ཥཱ་ཡ། རྗེ་བཙུན་བླ་མ་དམིགས་པ་མེད་པའི་ཐུགས་
རྗེ་ཆེན་པོ་དང་ལྡན་པ་དེའི་ཞབས་ལ་ཕྱག་འཚལ་ཞིང་སྐྱབས་སུ་མཆིའོ། །བརྩེ་བ་
ཆེན་པོས་དུས་དང་གནས་སྐབས་ཐམས་ཅད་དུ་རྗེས་སུ་གཟུང་དུ་གསོལ། བློ་ཆེན་
8D JTHD
རྣམ་འདྲེན་ཀུན་གྱི་བཟང་པོའི་ཐུགས། །དུས་འདིར་ངུར་སྨྲིག་གར་གྱིས་རྣམ་རོལ་
པ། །མ་ལུས་རྒྱལ་བའི་གདུང་འཚོབ་ཆོས་ཀྱི་རྗེ། །བཀའ་དྲིན་མཚུངས་མེད་དེ་ལ་
མགོས་ཕྱག་འཚལ། །མཚན་དཔེའི་དཔལ་འབར་གཟི་བརྗིད་ཕུང་པོའི་སྐུ། །མ་ལུས་
འགྲོ་བའི་རེ་བ་སྐོང་བའི་གསུང་། །ཆོས་ཀུན་གནས་ལུགས་གཟིགས་པ་མཐར་ཕྱིར་
ཐུགས། །སྟོན་པ་མཉམ་མེད་ཤཱཀྱའི་རྒྱལ་པོར་འདུད། །རྒྱལ་(༢ན)ཚབ་མི་ཕམ་མགོན་
དང་འཇམ་པའི་དབྱངས་། །ཤིང་རྟ་ཆེན་པོ་ཀླུ་སྒྲུབ་ཐོགས་མེད་སོགས། །རྒྱལ་བ་
ཉིད་ཀྱིས་ལུང་བསྟན་བརྙེས་གྱུར་པ། །ཐུབ་བསྟན་གསལ་མཛད་རྣམས་ལ་སྙིང་
ནས་འདུད། །ཁྱད་པར་རྒྱལ་ཀུན་ཡབ་གཅིག་འཇམ་པའི་དབྱངས། །བསིལ་ལྡན་
ལྗོངས་འདིར་ཐུབ་བསྟན་སྤེལ་སླད་དུ། །བསམས་བཞིན་བྱོན་ནས་མདོ་སྔགས་མ་
ལུས་པ། །གཞི་ནས་གསོ་མཛད་འཇམ་མགོན་བླ་མར་འདུད། །མགོན་དེའི་ལེགས་
བཤད་འདབ་སྟོང་དགའ་ཚལ་ལས། །ཚང་ལ་མ་ནོར་སྙིང་པོའི་བཅུད་འཐུངས་ཏེ། །
ཕྱོགས་ཀུན་ལེགས་བཤད་དར་དིར་སྒྲ་དབྱངས་ཀྱིས། །འགེངས་མཛད་རིམ་པར་བྱོན་
རྣམས་ཕྱག་གི་ཡུལ། །སྔོན་བྱོན་(༢བ)དམ་པ་དེ་དང་དེ་དག་གིས། །ཕྱོགས་འདིར་
ལམ་བཟང་ཤིན་ཏུ་གསལ་མཛད་ཀྱང་། །མ་རུངས་དམུ་རྒོད་གདུལ་དཀའ་བདག་
འདྲ་རྣམས། །སུས་ཀྱང་འདུལ་བའི་སྤྱོད་ཡུལ་མ་གྱུར་ཏོ། །དེ་ཕྱིར་སྲས་བཅས་རྒྱལ་
1

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཕ༽
བས་མ་ཐུལ་བའི། །ཧ་ཅང་སྙིགས་མའི་འགྲོ་བ་བདག་འདྲ་ལ། །མ་ནོར་ལམ་བཟང་
ཇི་བཞིན་འདོམས་མཛད་པ། །རྗེ་བཙུན་བླ་མ་ཐུགས་རྗེ་ཅན་དེར་འདུད། །རྣམ་དག་
ངེས་འབྱུང་གསེར་གྱི་འཛིན་མའི་གཞིར། །ཚུལ་ཁྲིམས་རྒྱ་མཚོ་མང་ཐོས་ནོར་བུས་
ཕྱུག །ཐར་འདོད་གདེངས་ཅན་ཀུན་གྱི་ཉེར་འཚོའི་གཞི། །དོན་གཉིས་རིན་ཆེན་
འབྱུང་གནས་ཁྱོད་ལ་འདུད། །མཐའ་ཡས་དགེ་ཚོགས་སྙིང་རྗེའི་རྩ་བ་ལས། །བྱང་
སེམས་སྡོང་པོ་ཕྱིན་དྲུག་ཡལ་འདབ་རྒྱས། །ལྷར་བཅས་འགྲོ་ལ་དགོས་འདོད་འབྱུང་
བའི་གཞི། །རྗེ་བཙུན་བླ་མ་དཔག་བསམ་དབང་པོར་འདུད། །གསང་ཆེན་རྒྱུད་སྡེ་
རྒྱ་མཚོའི་འཇིང་ན་གནས། །དབང་དང་དམ་ཚིག་རིན་ཆེན་ཁམས་ལས་གྲུབ། །རིམ་
གཉིས་རྟོགས་པའི་བང་རིམ་མངོན་མཐོ་བ།
༡༡༡༡༡
པོར་འདུད། །ཐུབ་བསྟན་ཡོངས་རྫོགས་(༣ན)ལྷ་ལམ་ཡངས་པའི་མཁར། །རླབས་
J] 999{
ཆེན་སྨོན་ལམ་ཅང་ཤེས་ཤུགས་ཀྱིས་དྲངས། །འཇམ་མགོན་སྙན་བརྒྱུད་པད་ཚལ་
བཞད་པའི་མགོན། །རྗེ་བཙུན་བླ་མ་ནམ་མཁའི་ནོར་བུར་འདུད། །བདག་ཉིད་ཆེན་
པོའི་ཡོན་ཏན་གོ་འབྱེད་ཁྱོན། །མཐུ་ཆེན་མཁའ་ལྡིང་དབང་པོ་དག་གིས་ཀྱང༌། །ཕ་
མཐའི་ཚད་གཟུང་ནུས་པ་མ་ཡིན་ན། །ཉམ་ཆུང་བདག་འདྲས་བརྗོད་པར་ག
ནུས། །དེ་ལྟ་མོད་ཀྱི་བདག་བློ་དད་པའི་ཤུགས། །སླར་ཡང་ཆེས་ཆེར་འཕེལ་བར་
བྱ་བའི་ཕྱིར། །བླ་མའི་རྣམ་ཐར་རྒྱ་མཚོ་ལྟ་བུ་ལས། །ཆུ་ཐིགས་ཙམ་ཞིག་དད་པའི་
"༠༩/,A!་ ༠
དེ་ལ་འདིར་བདག་ཅག་གི་བླ་མ་དམ་པ་ལྷ་དང་བཅས་པའི་འགྲོ་བ་ཡོངས་ཀྱི་
་འདྲིས་པའི་མཛའ་བཤེས་ཆེན་པོ། སྲིད་པའི་ཕུན་ཚོགས་ལ་ཞེན་པ་གཏིང་ནས་
ལོག་པའི་ངེས་འབྱུང་གིས་བསྐུལ་ཏེ།
A
,,。,4229
པའི་མཚམས་ལས་ནམ་ཡང་མི་འདའ་བར་བསྲུང་བར་མཛད་པའི་གནས་བརྟན་
འདུལ་བ་འཛིན་པ་(༣བ)ཆེན་པོ། སྲིད་གསུམ་མེ་འབར་བའི་རླུབས་ལྟར་གཟིགས་
2

གྲུབ་དབང་བློ་བཟང་རྣམ་རྒྱལ་གྱི་རྣམ་ཐར་ཐུབ་བསྟན་མཛེས་རྒྱན་རིན་ཆེན་ཕྲེང་བ།
ཀྱང་བདག་པས་གཞན་གཅེས་པའི་བྱང་ཆུབ་ཀྱི་སེམས་ཤུགས་དྲག་པོས་རྒྱལ་སྲས་
རྣམས་ཀྱི་བཅས་པའི་མཚམས་ལས་སྐད་ཅིག་ཀྱང་མི་འདའ་བའི་སེམས་དཔའ་ཆེན་
གསུམ་ལྡན་རྡོ་རྗེ་འཛིན་པ་དུ་མའི་སྤྱན་སྔར་རྣམ་དག་དབང་བཞི་ནོད་པས་སྐུ་
པོ།
བཞིའི་ས་བོན་ཐེབས་པར་མཛད་པ། ལྷ་དང་བླ་མའི་སྤྱན་སྔར་ཁས་བླངས་པའི་དམ་
ཚིག་དང་སྡོམ་པ་ཐམས་ཅད་མིག་གི་འབྲས་བུ་ལྟར་བསྲུང་བར་མཛད་ཅིང་། ཐུན་
བཞིའི་རྣལ་འབྱོར་ལས་ནམ་ཡང་ཉམས་པ་མེད་པས་གོ་འཕང་མཐོན་པོར་གཤེགས་
པའི་ངེས་པ་དོན་གྱི་རྡོ་རྗེ་འཛིན་པ་ཆེན་པོ། མདོར་ན་མཐོང་ཐོས་དྲན་རེག་གི་འགྲོ་
བ་ཐམས་ཅད་ལ་དཀར་པོའི་ས་བོན་འཇོག་ནུས་པའི་འབྲེལ་ཚད་དོན་ལྡན་གྱི་སྐྱེས་
)
བུ་དམ་པ། མཚན་བརྗོད་པར་དཀའ་བ་དྲིན་ཅན་བླ་མ་བློ་བཟང་རྣམ་རྒྱལ་དཔལ་
བཟང་པོའི་ཞལ་སྔ་ནས་ཀྱི་རྣམ་པར་ཐར་པ་བསམ་གྱིས་མི་ཁྱབ་པ་ལས་བདག་ཅག
༡
【
1o༨
བརྗོད་པ་ལ། གཙང་གཞིས་ཀ་
རྩེའི་སའི་ཆ།
༦
ལྷག་ཙམ་གྱི་ས་ན་ལྕགས་ལུང་པ་ཞེས་བྱ་བ། ཕུ་ན་རྩྭ་རི་ཕུན་སུམ་ཚོགས་པ་ལ་
-,(
(,,(༦
འབྲོག་སྡེ་དང་། མདའ་ན་ས་གཞི་ལོ་ཏོག་ཕུན་སུམ་ཚོགས་པ་སྐྱེ་བའི་ཞིང་པ་མི་
ཁྱིམ་(༤ན)མང་དུ་ཡོད་པ། སྔོན་བྱོན་དམ་པ་དུ་མས་ཞབས་ཀྱིས་བཅགས་ཤིང་བྱིན་
གྱིས་བརླབས་པ། ལྷག་པར་པཎ་ཆེན་ཐམས་ཅད་མཁྱེན་པ་བློ་བཟང་ཆོས་ཀྱི་རྒྱལ་
མཚན་ཕྱོགས་དེར་ཕེབས་ནས་བཀྲ་ཤིས་ཀྱི་གསོ་སྦྱོང་མཛད་པ་སོགས་དགེ་མཚན་
དུ་མས་བརྒྱན་པའི་སའི་ཐིག་ལེ་དེའི་ཕུ་ན་བཅུས་ཁང་དམར་ཤར་པ་ཞེས་བྱ་བ་ཡུལ་
དེའི་མི་ཀུན་གྱི་ཁ་དངགས་ལ་ཕུན་ཞྭ་ཉན་པ་བཅུས་ཁང་དམར་ཤར་པ་ཞེས་ཀུན་
??
གྱིས་གོང་དུ་འཁུར་བའི་གནས་སུ་བྱེད་པ། རིགས་རུས་ཁུངས་བཙུན་ཞིང་འབྱོར་
པ་རྒྱས་པ། དཔལ་ལྡན་ལྷ་མོ་རིགས་ཀྱི་སྲུང་མར་འཁོར་བ་སོགས་དགེ་མཚན་དུ་
2/28、
མ་དང་ལྡན་པའི་ཁྱིམ་དེར་ཡབ་མགོན་པོ་ཚེ་རྒྱལ་ཞེས་བྱ་བ་དང༌། ཡུམ་སྲས་མོ་
3

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཕ༽
ལགས་ཞེས་གྲགས་པ་གཉིས་ཀྱི་སྲས་སུ་བསམས་བཞིན་དུ་སྐྱེ་བ་བཞེས་ཏེ་ལྕགས་ཕོ་
ཁྱིའི་ལོར་ཁྱེའུ་དབུ་གདུགས་ལྟར་ཟླུམ་ཞིང་སྤྱི་གཙུག་མཐོ་བ། དཔྲལ་བའི་དབྱེས་
ཆེ་ཞིང་ཤངས་ཀྱི་གཟེངས་མཐོ་བ།
སྤྱན་དཀྱུས་རིང་ཞིང་མཆུ་སྒྲོས་པདྨའི་འདབ་
མ་ཇི་ལྟ་བ། པགས་པའི་མདོག་ནི་དཀར་ལ་དམར་བའི་མདངས་ཆགས་པ་འགྲོ་
བ་ཀུན་གྱི་མིག་གི་བདུད་རྩི་ལྟ་བུ་ཞིག་ངོ་མཚར་བའི་ལྟས་དང་བཅས་ཏེ་འཁྲུངས་
སོ། །འདི་སྐབས་རྗེ་བཙུན་བློ་བཟང་ཆོས་ཀྱི་རྒྱལ་མཚན་ཞིང་གཤེགས་ནས་ལོ་དགུ་
དང་། རྗེ་བཙུན་བློ་བཟང་ཡེ་ཤེས་འཁྲུངས་ནས་ལོ་བརྒྱད་སོང་བའི་སྐབས་དེ་ཡིན་
ནོ། །དེ་དག་ལ་འདི་སྐད་ཅེས་བྱ་(༤བ)སྟེ། བསྐལ་བཟང་འདི་ལ་རྣམ་འདྲེན་གྲངས་
མང་ཡང་། །མགོན་མེད་སྙིགས་མའི་འགྲོ་ལ་ཐུགས་བརྩེ་བ། །སྙིང་སྟོབས་ཕུལ་ཕྱིན་
ཤཱཀྱའི་རྒྱལ་པོ་ཉིད། །ཟླ་བྲལ་པད་དཀར་ལྟ་བུར་ཕྱོགས་ཀུན་གྲགས། །སྟོན་པ་མཉམ་
མེད་དེ་ཡི་བསྟན་པ་ཡང་། །སྣུམ་ཟད་མར་མེ་ལྟ་བུའི་དུས་མཐའ་འདིར། །ཐུབ་
དབང་བསྟན་པའི་སྒྲོན་མེ་གཟུང་བའི་ཕྱིར། །བདག་ཉིད་ཆེ་ཞིག་སྲས་མོའི་མངལ་
དུ་ཞུགས། །དེ་ཚེ་འདོད་ཁམས་དབང་ཕྱུག་དམག་ཟོར་མས། །རྒྱལ་སྲས་གཞོན་ནུ་
བསྲུང་ཕྱིར་དེར་བྱོན་ནས། །ཆུ་འཛིན་གླལ་བའི་དབྱངས་བཞིན་ཨ་ལ་ལའི། །གད་
མོས་བདུད་དཔུང་སྐྲག་པར་མཛད་དུ་ངེས། །དམ་པ་འདི་ཡི་མཛེས་སྐུ་སྲིད་པའི་
མིག །སྲས་མོའི་ཆུ་འཛིན་རུམ་ནས་འཐོན་པའི་ཚེ། །དཀར་ཕྱོགས་སྐྱོང་བའི་རྐང་
དྲུག ཚོགས་རྣམས་ཀྱིས། །དགའ་བའི་དར་དིར་ཕྱོགས་བཅུར་བསྒྲགས་སམ་སྙམ། །
དེ་ལྟ་བུའི་གཞོན་ནུ་དེ་ཉིད་ཡབ་ཡུམ་འཁོར་དང་བཅས་པས་འགལ་རྐྱེན་ཀུན་
ལས་བསྲུངས་ཤིང༌། མཐུན་པའི་དངོས་པོ་དག་གིས་སྐྱེད་བསྲིངས་པས་རྫིང་གི་
པདྨ་བཞིན་དུ་སྐྱེད་དྲག་པར་གྱུར་ཏོ། །སྐུ་མཆེད་ཀྱང་མང་དུ་ཡོད་ཅིང་། སྲིང་མོ་
2/19
! # 4
ཀླུ་རྒྱལ་བུ་ཁྲིད་ཅེས་བྱ་བ་རང་བཞིན་གྱིས་རྒྱུད་འཇམ་པ་ལྷ་དང་བླ་མ་ལ་གུས་ཤིང་
སྙིང་རྗེ་ཆེ་བ་ཞིག་ཡོད་པ་བླ་མ་ཉིད་དང་སྲིང་མོ་གཉིས་ཁྱིམ་དེར་ནམ་བཞུགས་ཀྱི་
རིང་དམག་ཟོར་རྒྱལ་མོའི་འཕྲུལ་ཤིན་ཏུ་ཆེ་ཞིང་། ནུབ་རེ་བཞིན་བུད་མེད་གཟུགས་
4

གྲུབ་དབང་བློ་བཟང་རྣམ་རྒྱལ་གྱི་རྣམ་ཐར་ཐུབ་བསྟན་མཛེས་རྒྱན་རིན་ཆེན་ཕྲེང་བ།
བོངས་ཆེ་བ་ཞིག་གིས་ནང་མཆོད་ཀ་པཱ་ལ་ནས་བླ་མ་ཡི་དམ་ལ་འཐོར་བར་བྱེད་
ཅིང་། (༥ན)རང་ཡང་ལོངས་སྤྱོད་པ་ཞིག་ཡོད་པ་ལ། རྗེ་ཉིད་རབ་ཏུ་བྱུང་ཞིང་སྲིང་
སག་ས
ལྐོག་ཏུ་གསུངས་འདུག་གོ། །ཚུལ་འདི་དག་ལ་བསམས་ན་རྗེ་བཙུན་བླ་མ་འདི་ནི་
གང་ཟག་རང་དགའ་བ་ཞིག་མ་ཡིན་པར་བདག་ཉིད་ཆེན་པོ་བསམས་བཞིན་བྱོན་
པ་ཞིག་ཡིན་པར་གོར་མ་ཆག་ཅིང་། གཞོན་ནུ་ཉིད་ནས་ལྷ་དང་བླ་མས་བྱིན་གྱིས་
བརླབས་པའི་མཚན་ལྟས་སོགས་ངོ་མཚར་ཡ་མཚན་ཆེ་བའི་རྣམ་ཐར་མང་དུ་ཡོད་
ཚོད་འདུག་ཀྱང་། བླ་མ་ཉིད་ཐུགས་ཤིན་ཏུ་སྒམ་ཞིང་ཡོན་ཏན་ནང་དུ་སྦེད་པ་ཁོ་ན་
གཙོ་བོར་མཛད་ནས་གང་ཟག་རང་དགའ་བ་ཐ་མལ་པ་ཞིག་ཡིན་ཚུལ་རང་མཛད་
པ་མ་གཏོགས་གོང་མའི་ཡོན་ཏན་ཁྱད་པར་ཅན་རྣམས་གསུང་བར་མི་མཛད་པས།
བདག་གིས་ཀྱང་རང་བཟོར་བྲི་བར་མ་ནུས་སོ། །དེ་ནས་གཞོན་ནུ་དེ་ཉིད་ལོ་དྲུག་
བདུན་ཙམ་ལ་སླེབ་པ་ན་ཡི་གེ་འདྲི་བ་དང་ཀློག་པ་དང༌། གཞན་ཡང་རིག་གནས་
ཕལ་ཆེར་གཞན་གྱིས་བསླབས་པ་ལ་མི་ལྟོས་པར་རང་སྟོབས་ཀྱིས་མཁྱེན་པ་ཞིག་
བྱུང་སྟེ། དེ་ཡང་ཕྱག་དར་གྱི་ལྡེབས་ལ་ཡི་གེ་ཀའི་རྣམ་པ་སྐུ་ཤའི་གཏིང་ན་ཡོད་
པའི་མདངས་ཁ་ལ་ཤར་བ་ལྟ་བུ་ཤིན་ཏུ་གསལ་བ་ཞིག་ཡོད་པར་ལན་ཅིག་ཆབ་
ཞུགས་སྐབས་འདིའི་རྒྱུ་མཚན་གང་ཡིན་ཞེས་ཞུས་པར། ཐུགས་དགྱེས་ཉམས་ཆེན་
པོས་བྱིས་པའི་དུས་ན་རྩེ་མོ་བྱེད་སྐབས་སྨྱུག་ཁས་འདི་ལྟར་བཅོས་པ་ཡིན། (༥བ)
ངེད་ཅག་གི་རིགས་འདི་ལ་ཡི་གེ་དང༌། གོས་ཚེམ་ཤིང་བཟོ་སོགས་རིག་གནས་ཕལ་
KK/
¢7 }
ཆེར་ཆབ་ཙམ་རེ་གཞན་གྱིས་སློབ་མི་དགོས་པར་རང་ཤུགས་ཀྱིས་ཤེས་པ་ཞིག་ཡོད་
ཅེས་ཞལ་ལས་དངོས་སུ་ཐོས་སོ། །དེ་ལ་འདི་སྐད་ཅེས་བྱ་སྟེ། སྐྱེས་རབས་སྔོན་ནས་
སྦྱངས་པའི་བག་ཆགས་ཀྱིས། །གཞོན་ནུ་ཉིད་ནས་བརྡ་སྤྲོད་གཙུག་ལག་སོགས། །མ་
བསླབས་པར་ཡང་ཕལ་ཆེར་ཐུགས་སུ་ཆུད། །འདི་ཉིད་དམ་པའི་མཚན་མ་མིན་
ན་ཅི། །དམ་པའི་མགོན་ལ་བརྟེན་ནས་རིགས་ཚུལ་ལ། །ཚུལ་བཞིན་སྦྱངས་ན་ཚེ་
5

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
རབས་གཞན་དག་ཏུ། །མ་བསླབས་པར་ཡང་ཤེས་པར་འགྱུར་རོ་ཞེས། །བདག་
ཅག་རྣམས་ལ་ཐབས་ཀྱིས་གདམས་པ་འདྲ། །རླབས་ཆེན་སྨོན་ལམ་མཐུ་ཆེན་ཁྱོད་
བཞིན་དུ། །ཚེ་རབས་ཀུན་ཏུ་དལ་འབྱོར་རྟེན་ཐོབ་ནས། །བླང་དང་དོར་བྱའི་ཆོས་
ཚུལ་མཐའ་དག་ལ། །ཐོགས་མེད་འཇུག་པའི་མཁྱེན་པ་ཐོབ་གྱུར་ཅིག །ཅེས་བྱ་བ་
ནི་རྗེ་བཙུན་བླ་མ་གྲུབ་པའི་དབང་ཕྱུག་བློ་བཟང་རྣམ་རྒྱལ་དཔལ་བཟང་པོའི་རྣམ་
པར་ཐར་པ་ཐུབ་བསྟན་མཛེས་རྒྱན་རིན་པོ་ཆེའི་ཕྲེང་བ་ལས། སྐུ་བལྟམས་ནས་ཁྱིམ་
དུ་བཞུགས་པའི་སྐབས་ཏེ་དང་པོའོ།། །།
¢CH?
KN
དེ་ནས་དེ་ལྟ་བུའི་གཞོན་ནུ་དེ་སྔོན་གོམས་བག་ཆགས་བཟང་པོའི་མཐུ་བརྟས་
པས། ཇི་སྐད་དུ་དྲག་ཤུལ་ཅན་གྱིས་ཞུས་པའི་མདོ་ལས། བདག་ཀྱང་སྡུག་བསྔལ་གྱི་
གནས་ཁྱིམ་གྱི་གནས་ནས་མངོན་པར་བྱུང་སྟེ་(༦ན)ནམ་ཞིག་ན་འདི་ལྟ་བུ་སྤྱོད་པར་
འགྱུར། བདག་ཀྱང་ནམ་ཞིག་ན་དགེ་འདུན་གྱི་ལས་དང༌། གསོ་སྦྱོང་གི་ལས་དང་།
དགག་དབྱེའི་ལས་དང་། འདུད་པའི་ལས་དེ་ལ་གནས་པར་འགྱུར་སྙམ་ནས། དེས་
འདི་ལྟར་རབ་ཏུ་བྱུང་བའི་སེམས་ལ་དགའ་བར་བྱའོ། །ཞེས་དང་། སྐྱེས་རབས་ལས་
ཀྱང༌། བཙོན་ར་འདྲ་བའི་ཁྱིམ་ལ་ནི། །ནམ་ཡང་བདེ་བར་མ་སེམས་ཤིག །ཕྱུག་
གམ་ཡང་ན་དབུལ་ཡང་རུང་། །ཁྱིམ་ན་གནས་པ་ནད་དུ་ཆེ། །གཅིག་ནི་བསྲུང་བས་
ཉོན་མོངས་ལ། །གཉིས་པ་འཚོལ་བས་ཤ་ཐང་ངོ༌། །ཞེས་དང༌། གལ་ཏེ་ཆོས་སྤྱོད་
ཁྱིམ་གྱི་སོ་ནམ་འཆོར། །ཁྱིམ་ལ་ཕྱོགས་ན་ཆོས་ཀྱང་ག་ལ་འགྲུབ། །ཆོས་ཀྱི་ལས་ནི་
རབ་ཏུ་ཞི་བ་ཡིན། །ཁྱིམ་གྱི་དོན་ནི་དྲག་ཤུལ་ཅན་གྱིས་འགྲུབ། །དེ་བས་ཆོས་དང་
འགལ་བའི་སྐྱོན་ཡོད་ཕྱིར། །བདག་ལ་ཕན་འདོད་སུ་ཞིག་ཁྱིམ་ན་གནས། །ཞེས་
དང༌། ཚོམས་ལས། རྒ་བ་མཐོང་ཞིང་ནད་ཀྱི་སྡུག་བསྔལ་དང༌། །སེམས་དང་བྲལ་
བའི་ཤི་བ་མཐོང་ནས་ནི། །བརྟན་པས་བཙོན་ར་འདྲ་བའི་ཁྱིམ་སྤངས་ཀྱིས། །འཇིག་
རྟེན་ཕལ་པས་འདོད་སྤངས་ནུས་རེ་སྐན། །ཞེས་གསུངས་པ་ལྟར། ཁྱིམ་ན་གནས་
6

གྲུབ་དབང་བློ་བཟང་རྣམ་རྒྱལ་གྱི་རྣམ་ཐར་ཐུབ་བསྟན་མཛེས་རྒྱན་རིན་ཆེན་ཕྲེང་བ།
པ་ནི་བྱ་བ་ངན་པ་སྣ་ཚོགས་ཀྱིས་བྲེལ་ནས་དགེ་བའི་བསམ་པ་མ་སྐྱེས་པ་མི་སྐྱེ་ཞིང་
(༦བ)སྐྱེས་པ་རྣམས་རིམ་གྱིས་